# data[].attributes.headline
Compartim la notícia de l’escola de Podbrdo!

# data[].attributes.subject
Compartim la notícia de l’escola de Podbrdo!

# data[].attributes.body
Estem molt contents de veure que l’escola de Podbrdo (Eslovènia) ha publicat al seu web una notícia sobre la mobilitat Erasmus+ que van realitzar recentment a la nostra escola.

En el seu article expliquen com dos professors i un grup d’alumnes van visitar Sant Feliu de Guíxols, on van poder conèixer el nostre entorn, participar en tallers, activitats culturals i projectes compartits. Destaquen especialment l’acollida, l’intercanvi d’experiències i el bon ambient viscut durant tota l’estada. 💙

Ens fa molta il·lusió que la seva experiència a casa nostra hagi estat tan positiva i que aquesta col·laboració enforteixi els vincles entre els dos centres i obri noves oportunitats per a futurs projectes comuns.

# data[].attributes.body
Estem molt contents de compartir que la nostra escola ha aparegut al diari local de Podbrdo (Eslovènia)! L’article de la plana 19 explica la visita que van fer recentment els alumnes de la seva escola a Sant Feliu de Guíxols, dins del nostre projecte Erasmus+.

En aquesta mobilitat, els estudiants eslovens van conviure amb el nostre alumnat i van participar en tallers, activitats culturals i sortides per conèixer l’entorn i intercanviar experiències. El reportatge destaca l’acollida que van rebre i el valor educatiu i humà d’aquesta experiència internacional.

💙 Ens fa molta il·lusió que aquest projecte tingui ressò més enllà de la nostra ciutat i que la col·laboració entre les dues escoles segueixi enfortint vincles, compartint cultures i obrint noves oportunitats per a tots els participants. 🌍✨

Gràcies a Erasmus+ per fer possible aquestes vivències que ens connecten amb Europa i ens ajuden a créixer!

# data[].attributes.headline
COPENHAGUE: FORMACIÓ SOBRE SALUT MENTAL A L'ESCOLA

# data[].attributes.subject
COPENHAGUE: FORMACIÓ SOBRE SALUT MENTAL A L'ESCOLA

# data[].attributes.body
Del 21 al 26 de juliol de 2025 ha tingut lloc a Copenhague la formació sobre benestar emocional i salut mental a l'escola. Organitzada per Body-Mind Academy, que lidera la implementació d'activitats de salut mental a les escoles de l'àrea danesa de Billund.

Ha estat una setmana compartida amb 14 persones més d'altres països d'Europa, com Àustria, Alemanya, Hongria, Itàlia, i d'altres llocs de l'Estat Espanyol.

En aquesta formació s'ha posat el focus en la importància de tenir cura del benestar dels docents, per tal de poder incidir en el benestar dels seus alumnes. S'han treballat temes com la psicologia positiva, el vincle, el treball en equip, la respiració i meditació, la gratitud, la "ment del mono", partint de la necessitat d'equilibrar el treball a les escoles entre les tasques relacionades amb la part exterior de les persones i les relacionades amb l'interior.

# data[].attributes.headline
Primera mobilitat d'alumnes del nostre centre dins del projecte Erasmus+ 🏫​​​​🚐​

# data[].attributes.subject
Primera mobilitat d'alumnes del nostre centre dins del projecte Erasmus+ 🏫​​​​🚐​

# data[].attributes.body
Catorze alumnes de 3r d’ESO van ser seleccionats per participar en una mobilitat Erasmus+ a Niça. Acompanyats per dos professors del nostre centre, van dur a terme una immersió a l’institut Saint Vincent de Paul. Al llarg d’una setmana, van assistir a classes amb estudiants francesos orientats a la formació professional i empresarial. Gràcies a aquesta experiència, van millorar el seu nivell de francès, van fer noves amistats i van ampliar perspectives.

A més de conèixer un sistema educatiu diferent i un entorn enriquidor, el nostre alumnat va participar en activitats diverses, com ara un tour per la ciutat de Niça, una visita a la Confiserie Florian, una soirée culturelle a Francophonia i una excursió a Mònaco. Aquesta ha estat la primera mobilitat d’alumnes del nostre centre dins del programa Erasmus+, i podem afirmar que ha estat una vivència enormement enriquidora i inoblidable!🌞​♥️​

# data[].attributes.headline
🌍✨ Difusió del Projecte Erasmus+: mobilitats, formació i il·lusió per seguir creixent 🎶📚

# data[].attributes.subject
🌍✨ Difusió del Projecte Erasmus+: mobilitats, formació i il·lusió per seguir creixent 🎶📚

# data[].attributes.body
Aquest final de curs hem fet difusió al claustre de totes les experiències Erasmus+ viscudes durant el curs, i han estat moltes! Gràcies a aquest projecte europeu, hem tingut l’oportunitat de créixer com a escola i com a comunitat educativa:

Job shadowing a Atenes, Istanbul i Helsinki. A Finlàndia vam visitar una escola de música on vam descobrir el mètode finlandès per integrar la música des de 0 anys, com a eina per fomentar l’aprenentatge i el benestar.

Visites preparatòries a Niça, per organitzar la primera mobilitat d’alumnes.

Primera mobilitat d’alumnes de 3r d’ESO a Niça, amb 14 participants seleccionats que van viure una experiència educativa i vital molt enriquidora.

Properament, una nova mobilitat a Copenhague amb un curs sobre benestar i salut mental.

Visita d’un grup d’alumnes i professors d’Eslovènia, amb activitats conjuntes i intercanvi cultural a la nostra escola.

Participació de l’alumnat de 5è de primària en un projecte eTwinning sobre intel·ligència artificial, treballant amb escoles d’arreu d’Europa.

Formacions presencials i online centrades en inclusió i educació emocional.

A l’inici de curs vam comptar amb la visita de l’Aurora Calvet com a experta convidada, que ens va oferir formacions per preparar les mobilitats i assessorar-nos com a centre acreditat.

Hem compartit tot això amb el claustre i hem animat a tothom a demanar noves mobilitats pel curs vinent. Ens queden dos anys d’acreditació Erasmus+ i volem aprofitar-los al màxim!

Seguim apostant per una escola oberta, innovadora i europea!

# data[].attributes.attachment_link.title
Collage amigas sesión de fotos graduación frase para post de instagram 

# data[].attributes.headline
Descobrint l'Excel·lència Musical i Educativa a Helsinki amb Erasmus+: Una Experiència Inoblidable

# data[].attributes.subject
Descobrint l'Excel·lència Musical i Educativa a Helsinki amb Erasmus+: Una Experiència Inoblidable

# data[].attributes.body
14 d'abril de 2025

Viatjar és una forma d'aprenentatge que va molt més allà de les aules. Gràcies al programa Erasmus+, he tingut  l'oportunitat única de visitar una escola de música a Helsinki, Finlàndia, que manté un conveni estret amb diversos col·legis de la ciutat. El que allà  em vaig trobar va ser molt  més que un centre educatiu: ha sigut  una mostra viva de com l'educació pot transformar vides des dels primers passos.

Una Escola de Música Oberta a tots,

L'Institut de Música Lauttasaari és un entorn d'aprenentatge versàtil on et pots submergir  en l'estudi i la música  segons els propis interessos i condicions de cada estudiant, amb el seguiment de més de 40 professors,  és  privat i està cobert per una subvenció estatal per hora lectiva i una subvenció de funcionament de la ciutat de Helsinki.

Un dels aspectes que més em  va sorprendre va ser l'amplitud i la visió inclusiva del sistema musical finlandès. L'escola  rep alumnes des dels 0 anys.

Així és: els nadons poden començar el seu camí musical des de la seva més primerenca infància a través de programes especialment dissenyats per a estimular els seus sentits, desenvolupar el ritme i fomentar el vincle emocional a través de la música.

Aquesta formació inicial es va ampliant progressivament, adaptant-se a cada etapa evolutiva i nivell d'interès de l'alumnat. Els estudiants poden continuar el seu aprenentatge musical al llarg de tota la seva etapa escolar, i aquells que ho desitgin tenen la possibilitat de continuar formant-se fins a aconseguir un nivell professional. Aquest enfocament escalonat, flexible i profundament humà converteix la música en una eina educativa accessible, valuosa i permanent.

La Sinergia entre Escoles Generals i Escoles de Música

Una característica destacada del model finlandès és la col·laboració fluida entre escoles generals i especialitzades, com les escoles de música. El conveni entre l'escola LMO  i els col·legis de Helsinki permet que la música formi part integral del dia a dia escolar. Això significa que els alumnes no han de triar entre una formació acadèmica general o artística: poden tenir ambdues.

Les escoles col·laboren en projectes comuns, organitzen concerts, tallers i activitats interdisciplinàries que enriqueixen l'aprenentatge de manera pràctica, creativa i significativa, obrint l’espai a les famílies i agrupacions .  La música no és un luxe ni un complement: és una eina educativa central.

El Sistema Educatiu Finlandès: Un Model a Seguir

Durant la visita, també  he  observat altres elements que fan del sistema educatiu finlandès un referent a nivell mundial. La confiança en el professorat, l'autonomia a l'aula, el respecte al ritme individual de cada alumne, l’autonomia de l’alumne  i la prioritat del benestar emocional sobre la competitivitat són pilars fonamentals. L'avaluació no es centra en notes sinó en el progrés personal, la qual cosa fomenta la motivació intrínseca i l'autoestima de l'alumnat.

A Finlàndia, l'educació és vista com un dret, no com un privilegi, i això es reflecteix en la qualitat dels seus centres, la formació dels seus docents i la felicitat dels seus estudiants.

Una Experiència Transformadora

La meva  experiència amb Erasmus+ en aquesta escola de música de Helsinki  ha estat  profundament inspiradora. No sols m’ha permès conèixer un sistema educatiu excepcional, sinó també reflexionar sobre les nostres pròpies pràctiques i somiar amb noves maneres d'integrar la música, l’educació emocional  i la creativitat a les nostres aules, tot i que caldria repensar el nostre sistema educatiu per acostar-nos a la seva manera de fer.

Torno  amb la certesa que una altra educació és possible: una que comenci des del bressol, que acompanyi amb sensibilitat i que creï ponts entre disciplines, escoles i països. Perquè com bé diuen a Finlàndia, "l'educació no és preparació per a la vida; l'educació és la vida mateixa."

# data[].attributes.headline
Visita preparatòria a Niça per a la propera mobilitat de 3r d’ESO

# data[].attributes.subject
Visita preparatòria a Niça per a la propera mobilitat de 3r d’ESO

# data[].attributes.body
Aquest mes de desembre hem viatjat a Niça per fer una visita preparatòria de cara a la mobilitat Erasmus+ dels alumnes de 3r d’ESO. Gràcies a Francophonia, vam tenir l’oportunitat de conèixer de primera mà el Lycée Guillaume Apollinaire, un centre amb un projecte educatiu molt interessant i amb un gran equip docent i directiu, a qui volem agrair la seva acollida i atenció.

Tot i això, vam observar que l’escola estava situada als afores de la ciutat, amb una dimensió molt gran i una organització complexa, amb moltes línies i alumnat. Després de valorar-ho, vam considerar que, per ser la nostra primera mobilitat amb alumnat, era millor buscar un centre més petit i proper al centre de Niça.

Aquesta visita preparatòria ens ha estat clau per assegurar-nos que el projecte Erasmus+ s’ajusta a les nostres necessitats i a les dels nostres alumnes. Seguim avançant amb il·lusió!

# data[].attributes.body
🧠✨ Els alumnes de 5è participem en un projecte eTwinning sobre Intel·ligència Artificial! 🌍🤖

Aquest curs, els alumnes de 5è hem participat en un projecte eTwinning centrat en la Intel·ligència Artificial juntament amb escoles d’altres països d’Europa. Ha estat una experiència molt enriquidora, on hem après què és la IA, com pot ajudar-nos i com cal fer-ne un bon ús.

Hem treballat en equip, hem compartit idees amb altres alumnes europeus i fins i tot hem pogut veure com es treballa la tecnologia en altres escoles. Ens ha agradat molt l’experiència i esperem seguir participant en nous projectes internacionals.

Gràcies al programa eTwinning i al nostre projecte Erasmus+, podem obrir la mirada al món! 🌐💬💡

# data[].attributes.body
Hem participat en un esdeveniment en línia on hem pogut conèixer escoles de diversos països com Portugal, Alemanya, Bèlgica i Dinamarca, entre molts d'altres. Ha estat una gran oportunitat per establir contactes internacionals i compartir experiències sobre inclusió i necessitats educatives especials. Hem pogut conèixer com funcionen les escoles a Alemanya, especialment en el tractament de la inclusió, i hem après com funciona un la plataforma eTwinning. Gràcies a aquest esdeveniment, hem ampliat els nostres horitzons i creat una xarxa de col·laboradors que ens ajudarà a desenvolupar futurs projectes Erasmus+ i eTwinning.

# data[].attributes.attachment_link.title
Black and White Photo Collage Instagram Post

# data[].attributes.body
Divendres 8 de maig vam celebrar el Dia d’Europa, una jornada per reflexionar sobre els valors de la pau, la unió i la cooperació entre països. Aprofitant aquest dia tan especial, vam realitzar activitats per conèixer millor què és la Unió Europea i com ens connecta amb altres cultures i realitats. Continuem treballant per formar ciutadans oberts, crítics i compromesos amb el món!

# data[].attributes.attachment_caption
Diferents moments de l'estada a l'escola.

# data[].attributes.body
Aquest mes de febrer tres mestres d'educació primària ens vam desplaçar fins a Atenes per fer un job shadowing a l'escola "8th Primary school of kiffisia". Allà vam poder compartir amb el seu claustre diferents experiències, rutines, metodologies... així com conèixer alguns trets de la cultura i de les costums gregues.

També vam poder fer una visita a les instal·lacions del centre i veure l'escola en ple funcionament.

Tant el professorat com l'alumnat va ser molt proper, i ens van sentir molt ben acollides i còmodes durant la nostra estada allà.

Va ser una experiència molt enriquidora i agradable. Segur que repetirem!!

# data[].attributes.body
Güngören CUMHURIYET a Istanbul. Aquesta mobilitat ha estat una experiència genial i molt enriquidora. Hem après moltíssimes coses i hem conegut una gent meravellosa que ens ha acollit amb els braços oberts. Ens hem sentit molt ben ateses en tot moment!!

Hem descobert com funciona el seu sistema educatiu, molt diferent del nostre en alguns aspectes. Allà, per exemple, fan horari intensiu, alguns alumnes van només al matí i altres només a la tarda, ja que hi ha poques escoles i han de compartir els espais. No fan exàmens, l’avaluació és qualitativa i es basa en l’observació del mestre. Això fa que els alumnes estiguin menys estressats i puguin aprendre amb més tranquil·litat.

A les classes combinen llibres i eines digitals, i duren 40 minuts, amb 10 minuts de temps de descans entre una i altra perquè els alumnes surtin, es moguin i es distreguin. Una altra curiositat és que se’ls permet menjar caramels a l’aula, cosa que aquí tenim totalment prohibida!

L’ambient a l’escola és alegre, proper i molt acollidor. Disposen de quatre psicòlegs escolars que intervenen quan hi ha problemes, fan de mediadors amb les famílies i això permet que els mestres puguin dedicar més temps a la resta d’alumnes. També tenen una aula d’acollida per als nouvinguts, on poden aprendre l’idioma, i una aula d’educació especial on alguns alumnes amb necessitats més greus hi són sempre, i d’altres només algunes hores. Hem pogut visitar també la zona d’educació infantil i ha estat molt interessant.

Tot plegat ha estat una magnífica experiència que ens ha enriquit molt tant a nivell personal com professional. Ens sentim molt agraïdes d’haver pogut viure aquesta oportunitat gràcies al programa Erasmus+. A més, ja estem pensant en un projecte comú a través d’eTwinning per no perdre el contacte i continuar compartint coneixements i experiències.

Ells encara no tenen cap projecte Erasmus+, però els hem explicat com funciona i segurament s’animaran a presentar-se per poder gaudir d’aquesta gran oportunitat, igual que nosaltres!

Gràcies Erasmus+ i gràcies a l’escola Güngören CUMHURIYET per fer-nos sentir com a casa!

# data[].attributes.headline
Job shadowing de tres docents de la nostra escola a Istanbul

# data[].attributes.subject
Job shadowing de tres docents de la nostra escola a Istanbul

# data[].attributes.body
Tres docents de la nostra escola han participat en un job shadowing a l’escola Cumhuriyet Ilkokulu d’Istanbul.  Aquest els ha permès acompanyar als alumnes  d’aquesta escola durant les seves jornades escolars. D’aquesta manera han pogut aprendre sobre la seva cultura, millorar l’aprenentatge d’idiomes i entendre millor l’entorn educatiu local, fomentant l’amistat i l’intercanvi cultural en un ambient amigable i enriquidor.

# data[].attributes.body
Aquest dilluns 3/03/25 hem tingut una trobada a Niça amb part de l’equip de Francophonia per acabar d’organitzar la mobilitat dels nostres alumnes. Dimarts hem visitat l’escola Saint Vincent de Paul, on ens han presentat l’equip directiu i amb qui treballarem durant l’estada.

Els nostres alumnes viuran una experiència d‘aprenentatge única durant la primera setmana de maig, immersos en un nou entorn acadèmic i cultural. Continuem avançant en aquest emocionant projecte Erasmus+!

# data[].attributes.headline
Intercanvi cultural amb estudiants de Podbrdo, Eslovènia, gràcies a Erasmus+

# data[].attributes.subject
Intercanvi cultural amb estudiants de Podbrdo, Eslovènia, gràcies a Erasmus+

# data[].attributes.body
Aquesta setmana hem tingut el plaer de rebre a la nostra escola un grup de cinc estudiants i dos professors de secundària de Podbrdo, Eslovènia, en el marc del projecte Erasmus+. Ha estat una experiència molt enriquidora que ha permès als nostres alumnes conèixer una nova cultura i compartir aprenentatges amb companys d’un altre país.

Els estudiants eslovens provenen d’una escola petita amb només 35 alumnes en total, per la qual cosa han quedat molt sorpresos en veure que a la nostra escola hi ha classes de fins a 30 alumnes a secundària i 25 a primària. Aquesta diferència els ha impactat força i ha estat un punt de conversa interessant entre els nostres alumnes i ells.

Durant la seva estada, han visitat els dos edificis de l’escola i han participat en diverses activitats acadèmiques i esportives. Han assistit a una classe d’anglès sobre ciutadania europea, a una classe d’educació física, on han pogut jugar i compartir diferents esports amb els nostres alumnes, i han fet presentacions sobre el seu país i la seva escola tant a primària com a secundària.

Un dels moments més especials ha estat cantar plegats la cançó Puf era un drac màgic en català i eslovè, reforçant el vincle entre ambdues llengües i cultures. També hem treballat l’ecosistema del bosc mediterrani i l’hem comparat amb el seu entorn natural, destacant-ne les diferències i similituds.

A més, els nostres visitants han pogut conèixer el poble més enllà de l’escola. Han visitat l’ajuntament, on han estat rebuts per l’alcalde, i han fet diverses activitats a la natura, com passejades i bany a la platja. Els alumnes de 4t d’ESO els han fet una ruta pel poble, explicant-ne les parts més emblemàtiques i el seu significat històric.

Ha estat una experiència fantàstica que ha permès a tots els participants aprendre, compartir i créixer junts. Erasmus+ continua obrint portes a la internacionalització de la nostra escola i oferint oportunitats úniques d’aprenentatge!

# data[].attributes.body
Dimecres 18 de desembre els alumnes de 5è de Primària, que participen en un projecte e-twinning amb diferents escoles d'arreu d'Europa, van participar en una trobada virtual amb alumnes d'Eslovènia, Zamora, Istambul, Polònia, Macedònia i Portugal. Durant la trobada van realitzar un kahoot amb tradicions nadalenques dels diferents països i es van poder presentar i conèixer.

# data[].attributes.headline
Tot a punt per a les properes mobilitats! Banderes, bosses i llapis per compartir la nostra escola amb el món.

# data[].attributes.subject
Tot a punt per a les properes mobilitats! Banderes, bosses i llapis per compartir la nostra escola amb el món.

# data[].attributes.body
Ja tenim preparades les banderes amb el logotip de l’escola i Erasmus+ per donar la benvinguda a les nostres futures mobilitats de job shadowing! A més, hem preparat llapis i bosses personalitzades amb el logotip de l’escola i Erasmus+ com a petit detall per als nostres hostes o per a regalar durant les visites.

Amb aquests detalls, volem deixar empremta i reforçar els vincles que fem gràcies al programa Erasmus+. Estem il·lusionats per seguir compartint i aprenent junts!

# data[].attributes.headline
Finalitzem una setmana enriquidora amb la convidada experta Aurora Calvet. Noves perspectives per créixer més enllà del dia a dia.

# data[].attributes.subject
Finalitzem una setmana enriquidora amb la convidada experta Aurora Calvet. Noves perspectives per créixer més enllà del dia a dia.

# data[].attributes.body
Aquesta setmana hem tingut la sort de comptar amb l’Aurora Calvet, la nostra experta convidada gràcies al programa Erasmus+. Les seves activitats a l’aire lliure, les sessions formatives per al professorat i la seva visió innovadora ens han permès sortir de la rutina habitual i explorar noves formes de treballar.

L’ Aurora ens ha ajudat a veure més enllà del nostre dia a dia, aportant idees fresques i perspectives que enriquiran tant les aules com el claustre. Experiències com aquesta fan del programa Erasmus+ una eina essencial per continuar avançant cap a una escola més internacional i innovadora.

# data[].attributes.headline
Finalitzem una Setmana Enriquidora amb l’Experta Aurora Calvet

# data[].attributes.subject
Finalitzem una Setmana Enriquidora amb l’Experta Aurora Calvet

# data[].attributes.headline
Visita d’Aurora Calvet, experta convidada gràcies al projecte Erasmus+

# data[].attributes.subject
Visita d’Aurora Calvet, experta convidada gràcies al projecte Erasmus+

# data[].attributes.body
Estem molt satisfets de comptar amb la presència de l’Aurora Calvet, convidada com a experta en el marc del projecte Erasmus+. Durant aquesta setmana, l’Aurora ha tingut l’oportunitat de visitar les nostres instal·lacions i ha ofert una sessió de formació sobre l’ús de Canva per al professorat, a més de sessions de coaching enfocades a futures mobilitats. També ha realitzat una activitat amb l’alumnat de quart de primària i ha tingut l’ocasió de parlar amb part del nostre professorat, compartint idees i experiències. Encara queden activitats per endavant, i estem segurs que la seva estada aportarà un gran valor al nostre centre.

# data[].attributes.headline
Un mestre eslovè visita la nostra escola per la castanyada. 

# data[].attributes.subject
Un mestre eslovè visita la nostra escola per la castanyada. 

# data[].attributes.body
Hem tingut el plaer de rebre la visita d’un professor d’Eslovènia, que ha pogut viure de prop la nostra celebració de la Castanyada. Gràcies al programa Erasmus+, aquest intercanvi ens ha permès compartir les nostres tradicions amb ell, com les cançons populars i els balls típics, i aprendre també de la seva cultura. Aquestes experiències promouen l’obertura i la internacionalització a la nostra escola, enriquint el nostre dia a dia amb noves perspectives i creant vincles que travessen fronteres.

# data[].attributes.body
L’exposició de l’ErasmusDays ha anat genial! 🎉 Els alumnes han tingut l'oportunitat de compartir les seves experiències dels llocs d’on venen, i moltes d’aquestes vivències eren desconegudes per als seus companys. Aquesta activitat ha fomentat la convivència i ens ha ajudat a conèixer-nos millor. Els alumnes de l’aula d’acollida han creat polseres amb els colors de les seves banderes, i hem descobert que a l’escola hi conviuen estudiants de 26 nacionalitats diferents! 🌈 Una diversitat que ens enriqueix i ens uneix com a comunitat. #ErasmusDays #Diversitat

# data[].attributes.attachment_link.title
Vídeo Intro de video doodle Infantil Amarillo y azul

# data[].attributes.headline
#ERASMUSDAYS: Celebrant la diversita a la nostra escola

# data[].attributes.subject
#ERASMUSDAYS: Celebrant la diversita a la nostra escola

# data[].attributes.body
Aquesta setmana del 14 d’octubre, ens unim a la celebració dels ErasmusDays, un esdeveniment anual que posa en valor la mobilitat internacional i els projectes Erasmus+ arreu d’Europa. A la nostra escola, hem volgut fer una activitat especial per visibilitzar la riquesa cultural que ens envolta.

Amb la col·laboració dels alumnes de l’aula d’acollida, hem organitzat una exposició que convida a la reflexió i al descobriment. L’exposició gira al voltant de dues preguntes clau:

1. Saps quantes nacionalitats diferents conviuen a la nostra escola?

2. Coneixes totes aquestes banderes?

Per a cada nacionalitat que conviu al nostre centre, hem col·locat la seva bandera corresponent, de manera que tots els alumnes se sentin representats. Aquest detall no només ressalta la diversitat, sinó que reforça el sentit de pertinença de cada alumne dins la nostra comunitat.

A més, els alumnes han muntat un puzzle d’una bola del món, que simbolitza que la nostra escola és un espai internacional, on hi ha cabuda per a tothom, independentment de l’origen. Aquesta activitat no només celebra la multiculturalitat, sinó que també reforça valors com la inclusió, la tolerància i el respecte per la diversitat.

Us animem a passar per l’exposició i a reflexionar sobre aquestes qüestions, per reconèixer la importància de formar part d’una comunitat rica en cultures i nacionalitats.

#ERASMUSDAYS #Diversitat #Internacionalitat

# data[].attributes.attachment_caption
AI Explorers: A journey into the future.

# data[].attributes.body
El dijous 10 d'octubre, un grup de docents de diverses escoles de tot Europa ens vam trobar amb el propòsit de planificar un nou projecte eTwinning. Aquesta trobada va tenir com a objectiu principal fomentar la col.laboració entre escoles de diferents països europeus i promoure un intercanvi cultural i educatiu molt enriquidor pels nostres estudiants. Durant la reunió, cada participant va exposar les seves propostes, destacant les més rellevants i atractives pels nostres alumnes. Totes elles amb el fi de connectar als alumnes a través d'activitats col.laboratives i l'ús de tecnologies digitals.

# data[].attributes.headline
Preparant la visita de la nostra experta invitada!

# data[].attributes.subject
Preparant la visita de la nostra experta invitada!

# data[].attributes.body
Els dies 12-13-14 de novembre tindrem a l'Aurora Calvet a l'escola com a invitada experta, a part d'assessorament, i vàries formacions,assistirà i dirigirà a algunes de les nostres classes. Estem preparant el seu horari per aprofitar al màxim la seva estada.

# data[].attributes.body
La setmana del 14 al 19 d’octubre es celebren #ERASMUSDAYS. Estem preparant cosetes!

# data[].attributes.body
Molt orgullosos de rebre aquest material! Properament el penjarem a l’escola per a què tothom ho pugui veure🤗.

# data[].attributes.headline
Difusió de les Mobilitats Erasmus+ al Claustre: Compartint Experiències i Oportunitats

# data[].attributes.subject
Difusió de les Mobilitats Erasmus+ al Claustre: Compartint Experiències i Oportunitats

# data[].attributes.body
A l’inici del curs escolar, dediquem un temps amb tot el claustre per compartir-les experiències de mobilitat realitzades durant l’estiu dins del programa Erasmus+. Aquest espai permet explicar les activitats realitzades, presentar les noves oportunitats per al curs i animar tot el personal docent a participar-hi. Amb aquestes iniciatives, no només enriquim el claustre a través de l’intercanvi de coneixements i metodologies innovadores, sinó que també contribuïm a la internacionalització de la nostra escola, aprofitant al màxim els beneficis que ofereix Erasmus+.

# data[].attributes.headline
We have achieved Erasmus+ accreditation!

# data[].attributes.subject
We have achieved Erasmus+ accreditation!

# data[].attributes.body
The Cor de Maria Sant Josep school has achieved Erasmus + accreditation for the period 2023-2027 and is currently the only educational center in the Baix Empordà with this accreditation.

Erasmus+ is the European Union's program to support education, training, youth and sport in Europe. Offers opportunity for mobility and cooperation in the fields of education

higher education, adult education and school education, youth and sports personnel.

Erasmus+ is an inclusive program, where everyone has a place, especially people with fewer opportunities and small organizations.

Our objectives are:

1.Transform the center's educational project by implementing new methodologies adapted to the new reality.

2.Improve the linguistic competence and communication skills of teachers, students and administration and service staff through mixed mobility activities.

3.Know and integrate tools that promote the emotional well-being and good mental health of students, families, teaching and non-teaching staff.

# data[].attributes.body
La escuela Cor de Maria Sant Josep ha conseguido la acreditación Erasmus + para el período 2023-2027 y en estos momentos es el único centro educativo del Baix Empordà con esta acreditación.

Erasmus+ es el programa de la Unión Europea para apoyar la educación, la formación, la juventud y el deporte en Europa. Ofrece oportunidad de movilidad y cooperación en los ámbitos de la educación

superior, la educación de personas adultas y de la educación escolar, la juventud y el personal deportivo.

Erasmus+ es un programa inclusivo, donde todo el mundo tiene cabida, especialmente las personas con menos oportunidades y organizaciones pequeñas.

Nuestros objetivos son:

1.Transformar el proyecto educativo del centro implementando nuevas metodologías adaptadas a la nueva realidad.

2.Mejorar la competencia lingüística y las habilidades comunicativas de profesorado, alumnado y personal de administración y servicios mediante actividades de movilidad mixtas.

3.Conocer e integrar herramientas que promuevan el bienestar emocional y una buena salud mental de alumnos, familias, personal docente y no docente.

# data[].attributes.body
El centre educatiu Cor de Maria Sant Josep ha aconseguit l’acreditació Erasmus + pel període 2023-2027 i en aquests moments és l’únic centre educatiu del Baix Empordà amb aquesta acreditació.

Erasmus + és el programa de la Unió Europea per donar suport a l’educació, la formació, la joventut i l’esport a Europa. Ofereix oportunitat de mobilitat i cooperació en els àmbits de l’educació superior, l’educació de persones adultes i de l’educació escolar, la joventut i el personal esportiu.

Erasmus + és un programa inclusiu, on tothom té cabuda, especialment les persones amb menys oportunitats i organitzacions petites.

# data[].attributes.headline
Objectius generals del projecte Erasmus+: 

# data[].attributes.subject
Objectius generals del projecte Erasmus+: 

# data[].attributes.body
Els nostres objectius són: 1.Transformar el projecte educatiu del centre implementant noves metodologies adaptades a la nova realitat.2.Millorar la competència lingüística i les habilitats comunicatives de professorat, alumnat i personal d'administració i serveis mitjançant activitats de mobilitat mixtes. 3.Conéixer i integrar eines que promoguin el benestar emocional i una bona salut mental d'alumnes, famílies, personal docent i no docent.

# data[].attributes.body
Erasmus+ és el programa de la UE per recolzar l’educació, la formació, la joventut i l’esport a Europa.

Pel període 2021-2027, el programa aposta per la inclusió social, l’ecologia i el món digital, i fomenta la participació dels joves en la vida democràtica.

El primer any, començarem a poc a poc, demanant mobilitats per al personal de l’escola i de cares al segon any, amb una mica més d’experiència ja inclourem alumnes per així mica en mica anar preparant més intercanvis i mobilitats.